Մանուել Ականջի

Մանուել Ականջի (, ), շվեյցարացի պրոֆեսիոնալ ֆուտբոլիստ։ Ներկայումս հանդես է գալիս Բորուսիա Դորտմունդի և Շվեյցարիայի ազգային հավաքականի կազմում։ Խաղում է կենտրոնական պաշտպանի դիրքում։

Ակումբային կարիերա

Վինտերտուր 
Ականջին Վինտերտուրի ակադեմիայի սան է։ Իր պրոֆեսիոնալ դեբյուտը նշեց 2014 թվականի ապրիլի 26-ին՝ Շվեյցարիայի երկրորդ դիվիզիոնի Լուգանոյի դեմ խաղում։ Իր հաջորդ հանդիպումը անցկացրեց մայիսի 3-ին՝ Լոկարնոյի դեմ խաղում, սակայն այս հանդիպման 29-րդ րոպեին ստացավ իր երկրորդ դեղին քարտը և հեռացվեց խաղադաշտից։ Իր առաջին գոլը պրոֆեսիոնալ կարիերայում խփեց 2014 թվականի հոկտեմբերի 5-ին՝ Կյասոյի դեմ խաղում։ Վինտերտուրի առաջին թիմի կազմում Ականջին անցկացրեց 37 հանդիպում՝ դառնալով 1 գոլի և 2 գոլային փոխանցման հեղինակ։

Բազել 
2015 թվականի ապրիլի 15-ին Ականջին 3 տարվա պայմանագիր կնքեց Բազելի հետ։ Իր դեբյուտը նշեց 2015 թվականի օգոստոսի 15-ին՝ Շվեյցարիայի գավաթի Մերենի դեմ խաղում։ Իր առաջին հանդիպումը Շվեյցարիայի առաջնությունում անցկացրեց սեպտեմբերի 26-ին՝ Լուգանոյի դեմ խաղում։ Իր դեբյուտը եվրոպական առաջնություններում նշեց նոյեմբերի 5-ին՝ Եվրոպայի Լիգայի Բելենենսիշի դեմ խաղում։ Իր առաջին մրցաշրջանում նա Բազելի կազմում հաղթեց Շվեյցարիայի առաջնությունը։

Իր առաջին գոլը Բազելի կազմում Ականջին խփեց 2017 թվականի փետրվարի 19-ին՝ Լոզանայի դեմ խաղում։ Ապրիլի 1-ին՝ Սանկտ Գալենի դեմ խաղում նա դարձավ դուբլի հեղինակ՝ օգնելով իր թիմին հաղթել 3-0 հաշվով։ 2016-17 մրցաշրջանում Բազելը Ականջիի հետ իր պատմության մեջ 6-րդ անգամ նվաճեց դուբլ՝ հաղթելով Շվեյցարիայի առաջնությունը և Շվեյցարիայի գավաթը՝ ճանաչվելով առաջնության լավագույն նորեկ։ Իր առաջին հանդիպումը Չեմպիոնների Լիգայում շվեյցարացին անցկացրեց 2017 թվականի սեպտեմբերի 12-ին՝ Մանչեսթեր Յունայթեդի դեմ խաղում։ Բազելի կազմում Ականջին անցկացրեց 58 հանդիպում՝ դառնալով 7 գոլի և 2 գոլային փոխանցման հեղինակ։

Բորուսիա Դորտմունդ 
2018 թվականի հունվարի 15-ին Ականջին Բորուսիա Դորտմունդի հետ կնքեց 4․5 տարվա պայմանագիր։ Ակումբը նրա համար վճարեց 22 միլիոն եվրո։ Իր դեբյուտը Բունդեսլիգայում նշեց փետրվարի 2-ին՝ փոխարինելով Անդրե Շյուրլեին Քյոլնի դեմ խաղում։ Առաջին հանդիպումը Բորուսիայի մեկնարկային կազմում անցկացրեց փետրվարի 10-ին՝ Համբուրգի դեմ խաղում։ Իր առաջին գոլը Ականջին խփեց սեպտեմբեր 26-ին՝ Նյուրնբերգի դեմ խաղում։ Ավագի թևկապով շվեյցարացին առաջին անգամ խաղադաշտ դուրս եկավ 2019 թվականի մարտի 30-ին՝ Վոլֆսբուրգի դեմ խաղում։ 2018-19 մրցաշրջանում Ականջին անցկացրեց 31 հանդիպում՝ դառնալով 1 գոլի հեղինակ և օգնելով Բորուսիային զբաղեցնել 2-րդ հորիզոնականը Բունդեսլիգայում։

2019 թվականի օգոստոսի 3-ին Ականջին թիմի մեկնարկային կազմում խաղադաշտ դուրս եկավ Գերմանիայի սուպերգավաթի Բավարիա Մյունխենի դեմ խաղում՝ օգնելով Բորուսիային հաղթել 2-0 հաշվով։

Միջազգային կարիերա 
Ականջին ներկայացրել է Շվեյցարիան մինչև 20 և մինչև 21 տարեկանների երիտասարդական հավաքականներում։ Շվեյցարիայի ազգային հավաքականի կազմում իր դեբյուտը նշեց 2017 թվականի հունիսի 9-ին՝ Ֆարերյան կղզիների դեմ խաղում։ 2018 թվականի մայիսին Ականջին ընդգրկվեց Շվեյցարիայի՝ աշխարհի առաջնության համար վերջնական կազմում։ Առաջնությունում նա մասնակցեց իր թիմի բոլոր 4 հանդիպումներին, իսկ Շվեյցարիան հասավ մրցաշարի 1/8 եզրափակիչ, որտեղ 1-0 հաշվով պարտվեց Շվեդիային։

Կարիերայի վիճակագրություն

Ակումբային վիճակագրություն 
2019 թվականի նոյեմբերի 19-ի դրությամբ

Միջազգային վիճակագրություն 
2019 թվականի նոյեմբերի 19-ի դրությամբ

Նվաճումներ

Ակումբային 
Բազել

 Շվեյցարիայի առաջնություն․ 2015–16, 2016–17
 Շվեյցարիայի գավաթ․ 2016–17

Բորուսիա Դորտմունդ

 Գերմանիայի սուպերգավաթ. 2019

Ծանոթագրություններ

Արտաքին հղումներ 

 Ականջիի պաշտոնական Ֆեյսբուքի էջը
 Ականջիի պաշտոնական Ինստագրամի էջը
 Ականջին transfermarkt-ում
 Ականջին soccerbase.com-ում
 Ականջին WhoScored.com կայքում
 Ականջին Բորուսիա Դորտմունդի պաշտոնական կայքում
 Ականջին Բունդեսլիգայի պաշտոնական կայքում 
 Ականջին ՈՒԵՖԱ-ի պաշտոնական կայքում
 Ականջին ՖԻՖԱ-ի պաշտոնական կայքում

Ֆուտբոլի պաշտպաններ
Շվեյցարացի ֆուտբոլիստներ
Շվեյցարիայի հավաքականի ֆուտբոլիստներ
Վինտերտուրի ֆուտբոլիստներ
Բազելի ֆուտբոլիստներ
Բորուսիա Դորտմունդի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Բունդեսլիգայի ֆուտբոլիստներ
ՈՒԵՖԱ Եվրո 2020-ի ֆուտբոլիստներ